Diari Oficial de la Generalitat Valenciana


Sumari del DOGV 2811, del 19-08-1996 (1996/839037)

RESOLUCIÓ de 5 d'agost de 1996, de la Conselleria de Treball i Afers Socials per la qual es modifica el calendari laboral de festes locals de la població de Picanya per a l'any 1996.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2811

Data del DOGV
:   19-08-1996

Secció del DOGV
:   ALTRES DISPOSICIONS

Número del document
:   1996/839037


Data del document
:   05-08-1996

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

RESOLUCIó de 5 d'agost de 1996, de la Conselleria de Treball i Afers Socials per la qual es modifica el calendari laboral de festes locals de la població de Picanya per a l'any 1996.   
Vist que per la Resolució de 19 de gener de 1996 (DOGV 13.02.96) es van determinar les festes locals retribuïdes i no recuperables, en l'àmbit de la Comunitat Valenciana, per a l'any 1996, assenyalades pels ajuntaments respectius en l'exercici de les seues competències.  
Vist que la Comissió de Govern de l'Ajuntament de Picanya, en la reunió del dia 18 d'octubre de 1995 va acordar indicar com a festes locals d'aquest municipi per a l'any 1996, el dia 10 de juliol i el 8 de setembre.  
Vist que en coincidir amb diumenge el dia 8 de setembre de 1996, assenyalat com a festa local, festivitat de la Mare de Déu de Montserrat, patrona de Picanya, va ser requerit l'esmentat ajuntament perquè es designara una altra data, el qual, per un escrit de 10 de novembre, es va ratificar en les festes anteriorment designades.  
Atés que el Reial Decret 1.346/89, de 3 de novembre i el Decret 329/1995, de 30 d'octubre, del Consell de la Generalitat Valenciana pel qual s'aprova el calendari laboral per a 1996, així com el que disposa l'article 37.2 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, disposen que els treballadors tenen dret de gaudir d'un descans laboral de 14 dies a l'any, tots ells retribuïts i no recuperables en l'ordre laboral, dels quals 12 corresponen a festes de caràcter nacional o comunitari i 2 a festes locals acordades pels plens dels respectius ajuntaments.  
Atés que, sense perjudici de l'autonomia municipal, pel que fa a la designació de les dues festes de caràcter local, cal aclarir aquells aspectes que per tradició impel·leixen a declarar festius pel seu caràcter cívic o religiós, d'aquells estrictament referits als drets dels treballadors de gaudir anualment de 14 dies de descans laboral retribuïts i no recuperables.  
A aquest efecte, el mateix Estatut dels Treballadors en l'article 37.2 paràgraf tercer in fine estableix que les comunitats autònomes podran fer ús de la facultat de trasllat al dilluns immediatament posterior el descans laboral corresponent a les festes que coincideixen en diumenge.  
Atés que el Decret 329/1995, de 30 d'octubre del Govern Valencià i la Resolució de 19 de gener de 1996 de la Conselleria de Treball i Afers Socials determinen per a l'any de 1996 en tot l'àmbit de la Comunitat Valenciana, en un nombre de 14 dies, les festes laborables que tindran caràcter retribuït i no recuperable.  
En conseqüència, coincidint una de les festes locals de Picanya en diumenge dia 8 de setembre de 1996 i als esmentats efectes laborals, escau que siga traslladat el descans laboral corresponent a l'esmentada festivitat al dilluns immediat posterior, ço és, al dia 9 de setembre de 1996.  
Per això, vistos els preceptes legals citats, amb la proposta prèvia de la Direcció General de Treball i complert el tràmit de les al·legacions, resolc:   
Article únic  
A l'efecte laboral i amb caràcter retribuït i no recuperable, es trasllada el descans laboral corresponent a la festivitat de la localitat de Picanya, assenyalada per la seua corporació local per al dia 8 de setembre de 1996, al dilluns immediat posterior, ço és, a la data de 9 de setembre de 1996, amb expressa salvaguarda i respecte al caràcter civicoreligiós de la festivitat designada per l'autoritat municipal.  
Contra aquesta resolució que exhaureix la via administrativa es podrà interposar un recurs contenciós administratiu, en el termini de dos mesos comptadors des de l'endemà de la notificació d'aquesta resolució, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el tenor del que disposa l'article 57 de la Llei Reguladora de la Jurisdicció Contenciosa Administrativa, de 26 de desembre de 1956, i si s'escau ho hauran de comunicar prèviament a l'òrgan que va dictar l'acte impugnat (article 110.3 i la disposició addicional onzena de la Llei 30/92, de 26 de novembre).  
València 5 d'agost de 1996.- El conseller de Treball i Afers Socials, per substitució reglamentària, Decret 262/1995, de 29 d'agost, (DOGV núm. 2575, 30.08.95), el secretari general: Ramón Doménech Doménech.